laion/Wikipedia-Exotic huggingface dataset:
জিতেন্দ্র নারায়ণ

মহারাজা শ্রী স্যার জিতেন্দ্র নারায়ণ ভূপ বাহাদুর KCSI (২০  ডিসেম্বর ১৮৮৬ – ২০ ডিসেম্বর ১৯২২) বৃটিশ ভারতের তদানীন্তন কোচবিহার দেশীয় রাজ্যের ১৯১৩ খ্রিস্টাব্দের সেপ্টেম্বর হতে ১৯২২ খ্রিস্টাব্দের ডিসেম্বর, আমৃত্যু মহারাজা ছিলেন।   জিতেন্দ্র নারায়ণের জন্ম ১৮৮৬ খ্রিস্টাব্দের ২০শে ডিসেম্বর কোচবিহার রাজবাড়িতে। তিনি মহারাজা নৃপেন্দ্র নারায়ণ ও সুনীতি দেবীর দ্বিতীয় সন্তান ছিলেন। তাদের তৃতীয় সন্তান ছিলেন ভিক্টর নীতিন্দ্র নারায়ণ ভূপ বাহাদুর। জিতেন্দ্র নারায়ণ বরোদা রাজ্যের মহারাজা তৃতীয় সয়াজিরাও গাইকোয়াড ও মহারানি চিমনাবাঈ কন্যা ইন্দিরা রাজে'কে বিবাহ করেন। তাদের দুই পুত্র সন্তান- জগদ্দীপেন্দ্র নারায়ণ ও ইন্দ্রজিতেন্দ্র নারায়ণ এবং তিন কন্যা সন্তান - ইলা দেবী, গায়ত্রী দেবী ও মেনকা দেবী। তার প্রথম ভাগিনেয় ছিলেন চিত্তরঞ্জন এবং রূপনারায়ণপুরের রাজা জলধর বসু। তিনি ১৯১৬ খ্রিস্টাব্দে নৃপেন্দ্র নারায়ণ স্মৃতি হাই স্কুল স্থাপন করেন। তিনি প্রথম-শ্রেণীর ক্রিকেট ম্যাচ খেলেন, নিজের দলের হয়ে, মোট ৩৩টি রান সংগ্রহ করেন। "History Book of Cooch Behar"। সংগ্রহের তারিখ ২৬ সেপ্টেম্বর ২০১১।  "Player Profile: Maharaja of Cooch Behar"। CricketArchive। সংগ্রহের তারিখ ১৮ সেপ্টেম্বর ২০১১।
রাজেন্দ্র নারায়ণ

রাজ রাজেন্দ্র নারায়ণ ভূপ বাহাদুর (১১ এপ্রিল ১৮৮২ – ১ সেপ্টেম্বর ১৯১৩), ছিলেন বৃটিশ ভারতের অধুনা পশ্চিমবঙ্গের কোচবিহার রাজ্যের মহারাজা নৃপেন্দ্র নারায়ণ ভূপ বাহাদুরের জ্যেষ্ঠ সন্তান। রাজ রাজেন্দ্র নারায়ণের জন্ম ১৮৮২ খ্রিস্টাব্দের ১১ই এপ্রিল  বৃটিশ ভারতের রাজধানী কলকাতার উডস্ ল্যান্ড প্লেসের এক কুলীন কায়স্থ পরিবারে। তিনি পড়াশোনার জন্য বিলেত যান। ১৯০০ খ্রিস্টাব্দে অক্সফোর্ড বিশ্ববিদ্যালয়ে ভর্তি হলে তিনি অক্সফোর্ড বিশ্ববিদ্যালয়ের পোলো ক্লাবের টিমে পোলো খেলতেন। অক্সফোর্ডে পড়াশোনা শেষে রাজেন্দ্র নারায়ণ ভারতে ফিরে আসেন এবং তার পিতাকে রাজকার্যে সহায়তা করেন। যুদ্ধবিদ্যায় সেনাবাহিনীর প্রশিক্ষণ নেন। ইংল্যান্ডে অবস্থানকালে রাজেন্দ্র নারায়ণ পোলো খেলার সময় বক্ষদেশে আঘাত পান এবং তখন থেকেই তার বুকে অসহ্য যন্ত্রণা হত। তিনি এক প্রকারের বিপন্নতায় ভুগতেন, সেকারণে তিনি আর বিবাহ করেন নি। তিনি ১৯০২ খ্রিস্টাব্দের ৪ই জুন বৃটিশ সেনাবাহিনীর সাম্মানিক লেফটেন্যান্ট পদ প্রাপ্ত হন। পিতার মৃত্যুর পর রাজা রাজেন্দ্র নারায়ণ ১৯১১ খ্রিস্টাব্দে কোচবিহার রাজ্যের বাইশতম মহারাজা হিসাবে অধিষ্ঠিত হন। তিনি নিজে ব্রাহ্মধর্ম গ্রহণ করলেও রাজকার্যে নিরপেক্ষ থাকার কারণে সকলের শ্রদ্ধাভাজন ছিলেন। রাজেন্দ্র নারায়ণের অসুস্থতা হঠাৎ বৃদ্ধি হলে চিকিৎসার জন্য তাকে লন্ডন নিয়ে যাওয়া হয় এবং তাকে চিকিৎসক ড. রিজিন রাসেলের অধীনে রাখা হয়। কিন্তু তার শারীরিক অবস্থা খারাপ হলে, রাজেন্দ্র নারায়ণ কোচবিহারে শেষনিঃশ্বাস নেওয়ার আগ্রহ প্রকাশ করেন, কিন্তু লন্ডনে ১৯১৩ খ্রিস্টাব্দের ১লা সেপ্টেম্বরের  মধ্যরাত্রে প্রয়াত প্রয়াত হন। তার চিতাভস্ম কোচবিহারে আনা হয় এবং অন্তিম ক্রিয়া সম্পন্ন করা হয়। যেহেতু রাজা রাজেন্দ্র নারায়ণ নিঃসন্তান অবস্থায় পরলোক গমন করেন,১৯১৩ খ্রিস্টাব্দে জিতেন্দ্র নারায়ণ কোচবিহারের রাজ সিংহাসনে অধিষ্ঠিত হন। "Royal Members Cooch Behar"। ৮ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ২৫ আগস্ট ২০১৩।  "Polo Archive"। ২৫ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ২৫ আগস্ট ২০১৩।  "History Cooch Behar"। সংগ্রহের তারিখ ২৫ আগস্ট ২০১৩।
নিউমোনোআল্ট্রামাইক্রোস্কোপিকসিলিকোভলকানোকোনিওসিস

নিউমোনোআল্ট্রামাইক্রোস্কোপিকসিলিকোভলকানোকোনিওসিস (/ˌnjuːmənoʊˌʌltrəˌmaɪkrəˈskɒpɪkˌsɪlɪkoʊvɒlˌkeɪnoʊˌkoʊniˈoʊsɪs/ /ˌnjuːmənoʊˌʌltrəˌmaɪkrəˈskɒpɪkˌsɪlɪkoʊvɒlˌkeɪnoʊˌkoʊniˈoʊsɪs/ ) একটি শব্দ যা সিলিকোসিস নামে পরিচিত রোগের প্রতিশব্দ হিসেবে ন্যাশনাল পাজলারস লীগের সভাপতি তৈরি করেছিলেন। এটি অক্সফোর্ড ডিকশনারিজ নামের একটি অভিধানে প্রকাশিত ইংরেজি ভাষার সবচেয়ে দীর্ঘতম শব্দ, যার দ্বার "একটি কৃত্রিম দীর্ঘ শব্দকে বোঝায় যার অর্থ খুব সূক্ষ্ম ছাই এবং বালি বা ধূলিকণা নিঃশ্বাসের মাধ্যমে ফুসফুসে প্রবেশ করায় সৃষ্ট ফুসফুসের রোগ"। সিলিকোসিস হল এক প্রকার পেশাগত ফুসফুসের রোগ যা স্ফটিকাকার সিলিকা কণা শ্বাস-প্রশ্বাসের ফলে দেহাভ্যন্তরে প্রবেশের ফলে সৃষ্টি হয় এবং ফুসফুসের উপরের লোবগুলিতে নোডুলার ক্ষত আকারে প্রদাহ এবং দাগ তৈরি করে। এটি এক ধরনের নিউমোকোনিওসিস। শব্দটিকে এভাবে বিশ্লেষণ করা যেতে পারে: নিউমোনো : প্রাচীন গ্রীক শব্দ ( pneúmōn ) থেকে আগত, যার অর্থ ফুসফুস আল্ট্রা : এর বাইরে মাইক্রোস্কোপিক : কণার সূক্ষ্মতা বোঝায় সিলিকো- : সিলিকন, সিলিকেট ধুলোকে বোঝায় ভলকানো: আগ্নেয়গিরির ধূলিকণাকে বোঝায় কোনি: প্রাচীন গ্রীক থেকে ( kónis ) যার অর্থ ধুলো -ওসিস : চিকিৎসা অবস্থা নির্দেশ করতে ব্যবহৃত একটি প্রত্যয় এই শব্দটি ন্যাশনাল পাজলার লিগের (NPL) সভাপতি এভারেট এম. স্মিথের বার্ষিক সভায় উদ্ভাবিত হয়েছিল। ২৩ ফেব্রুয়ারী, ১৯৩৫ তারিখে নিউ ইয়র্ক হেরাল্ড ট্রিবিউন দ্বারা প্রকাশিত একটি নিবন্ধের শিরোনামে এই শব্দটি "Puzzlers Open 103rd Session Here by Recognizing 45-Letter Word" শিরোনামে বৈশিষ্ট্যযুক্ত: Pneumono­ultra­microscopic­silico­volcano­coniosis succeeded electrophotomicrographically as the longest word in the English language recognized by the National Puzzlers' League at the opening session of the organization's 103rd semi-annual meeting held yesterday at the Hotel New Yorker. The puzzlers explained that the forty-five-letter word is the synonym of a special form of pneumoconiosis caused by ultra-microscopic particles of silica volcanic dust... পরবর্তীকালে, শব্দটি একটি ধাঁধার বই, বেডসাইড মান্নাতে ব্যবহার করা হয়েছিল, তারপরে, NPL-এর সদস্যরা এই শব্দটিকে প্রধান অভিধানে অন্তর্ভুক্ত করার জন্য প্রচারণা চালায়। এই ৪৫ অক্ষরের শব্দটিকে "P45" হিসাবে উল্লেখ করা হয়, প্রথম ১৯৩৯ সালের মেরিয়াম-ওয়েবস্টার নিউ ইন্টারন্যাশনাল ডিকশনারী, দ্বিতীয় সংস্করণে। "Pneumonoultramicroscopicsilicovolcanoconiosis"। অক্সফোর্ড ডিকশনারি ইউকে ডিকশনারি (ইংরেজি ভাষায়)। অক্সফোর্ড ইউনিভার্সিটি প্রেস। সংগ্রহের তারিখ ২০১৭-১০-১০।  "Pneumonoultramicroscopicsilicovolcanoconiosis"। মেরিয়াম-ওয়েবস্টার ডিকশনারি (ইংরেজি ভাষায়)।  "Definition of ­ in Oxford dictionary (British and World English)"। Oxford Dictionaries। Oxford University Press। ২০১২-০৭-১৯ তারিখে মূল থেকে আর্কাইভ করা।  Cole, Chris (১৯৯৯)। Wordplay, A Curious Dictionary of Language Oddities। Sterling Publishing Co., Inc.। পৃষ্ঠা 106–107। আইএসবিএন 0-8069-1797-0।  Cole, Chris. (1989. Miller, Jeff.
গারায়েবুল কুরআন ওয়া রাগায়েবুল ফুরকান

গারায়েবুল কুরআন ওয়া রাগায়েবুল ফুরকান হল পবিত্র কুরআনের তাফসির গ্রন্থগুলির মধ্যে একটি গ্রন্থ। এটি নিজাম আল-দীন আল-নিসাবুরি রচনা করেন। গ্রন্থটিতে পবিত্র কোরআনের তাফসির ও তাফসির নিয়ে আলোচনা করা হয়েছে। তাফসির করার প্রথমে আয়াত উল্লেখ করেছেন। এরপর বিভিন্ন কিরাতের পদ্ধতি এবং মতবিরোধ তুলে ধরেছেন। বিভিন্ন আহকাম বিষয়ে আলোচনা করেছেন। তারপর সববে নুযুল বা অবতীর্ণের প্রেক্ষাপট আলোচনা করেছেন। এরপর একক শব্দ সমূহের ব্যাখ্যা তুলে ধরেছেন। এর একক অর্থ, ইজমালি অর্থ, ইরাবের বিভিন্ন দিক তুলে ধরেছেন। এরপর আয়াতের তাবিল করেছেন। তিনি তাবিল দ্বারা তাফসিরে সুফি বা সুফিবাদের তাফসির করতেন। আল-নিসাবুরি তার গ্রন্থে বলেছেন: «এই গ্রন্থটিতে বিশাল তাফসিরের ফলাফল অন্তর্ভুক্ত ছিল (এ বিশাল তাফসির দ্বারা তিনি আল-ফখর আল-রাজির বইকে বোঝায়েছেন), যা অনেক তাফসিরের ব্যাখ্যাকে সংকলন করে। এটিতে আল-কাশশাফ গ্রন্থের অনেক বিষয়ের সমাধান রয়েছে। এটিতে ভাষা এবং শব্দভান্ডারের অর্থেরও যত্ন সহকারে বর্ণনা রয়েছে। সূরা এবং আয়াতগুলির মধ্যে ঘটনাগুলির সম্পর্ক রয়েছে। আয়াতের পুনরাবৃত্তির প্রজ্ঞার বিবৃতি রয়েছে। সেইসাথে মুতাশাবেহাতের উল্লেখ করা হয়েছে। এটি আমাদের জ্ঞান ও অগ্রভাগের অধিকারের দৃঢ়তাকে দালালত করে। অনেকে ধারণা করেন, তিনি মুতাযালি আকিদার বিশ্বাসী ছিলেন। কিন্তু তিনি নিজে তা অস্বীকার করে বলেছেন আমি আহলে সুন্নাত ওয়াল জামায়াতের বিশ্বাসী। “আমি এই গ্রন্থে আহলে সুন্নাত ওয়াল জামায়াতের আকিদা ছাড়া অন্যকিছু আলোচনা করিনি। আমি িএখানে তাদের উসুল ও দলিলসমূহ আলোচনা করেছি।” তিনি এ গ্রন্থে বিভিন্ন সমস্যার ছোটো খাটো বিষয়গুলো সুন্দরভাবে আলোকপাত করেছেন কোনো পক্ষপাত ও বিতর্ক ছাড়াই। তিনি ইজতেহাদ ও মতামতকে প্রাধন্য দিয়েছেন। তিনি হাদীসসমূহকে সনদসহকারে উল্লেখ করেছেন। এ ক্ষেত্রে সেকাহ রাবীর রেওয়ায়েত গ্রহণ করেছেন। তিনি হাদীসের সমালোচনা করেছেন। তিনি সুরার ফজিলত বর্ণনায় তাফসিরে কাশ্শাফের হাদীসগুলো গ্রহণ করেননি। কেননা এখানে অনেক সাজ হাদীস আছে। তিনি পাঠকদের সুবিধার জন্য বিভিন্ন অধ্যায় অধ্যায় করে তাফসির করেছেন। তিনি প্রত্যেক সুরায় ইসলামি আইন বিষয়ে আলোকপাত করেছেন। تفسير النيسابوري غرائب القرآن ورغائب الفرقان مكتبة مشكاة الإسلامية اطلع عليه في 19 أغسطس 2015 ওয়েব্যাক মেশিনে আর্কাইভকৃত ২০১৫-০৩-১৭ তারিখে الإمام نظام الدين النيسابوري .. غرائب القرآن ورغائب الفرقان البيان الرياضي بقلم علي عيد نشر في 15 أكتوبر 2005 ওয়েব্যাক মেশিনে আর্কাইভকৃত ২০১৬-০৩-০৫ তারিখে
কোচবিহার সরকারি মেডিক্যাল কলেজ ও হাসপাতাল

কোচবিহার মেডিক্যাল কলেজ ও হাসপাতাল হল পশ্চিমবঙ্গের কোচবিহার জেলার কোচবিহারে অবস্থিত একটি সরকারিভাবে পরিচালিত চিকিৎসা মহাবিদ্যালয়। এই মহাবিদ্যালয়টি ২০১৯ সালে প্রতিষ্ঠিত হয়েছিল, এটি প্রধানত কোচবিহার ও আলিপুরদুয়ার জেলার উত্তর অংশের মানুষকে প্রতিরোধমূলক, রোগ নির্ণয় ও নিরাময়মূলক পরিষেবা প্রদান করে। মহাবিদ্যালয়ের সঙ্গে যুক্ত হাসপাতালটি কোচবিহার জেলার অন্যতম বড় হাসপাতাল। মহাবিদ্যালয়টি পশ্চিমবঙ্গ স্বাস্থ্যবিজ্ঞান বিশ্ববিদ্যালয়ের অধিভুক্ত এবং ন্যাশনাল মেডিক্যাল কমিশন দ্বারা স্বীকৃত। মহাবিদ্যালয় ও হাসপাতালটি প্রশাসনিক আধিকারিকদের একটি বোর্ড দ্বারা পরিচালিত হয়, যার মধ্যে অধ্যক্ষ, মেডিকেল সুপারিনটেনডেন্ট সহ উপাধ্যক্ষ, ছাত্র বিষয়ক ডিন, ডেপুটি সুপারিনটেনডেন্ট, সহকারী সুপারিনটেনডেন্টগণ, মহাবিদ্যালয়ের হিসাবরক্ষণ কর্মকর্তা, হাসপাতালের হিসাবরক্ষণ কর্মকর্তা ও নার্সিং ট্রেনিং স্কুলের অধ্যক্ষ অন্তর্ভুক্ত রয়েছেন। মহাবিদ্যালের অধ্যক্ষ প্রশাসনিক বোর্ডের সভাপতিত্ব হিসাবে দায়িত্ব প্রাপ্ত থাকেন। বর্তমানে, সুকুমার বসাক মহাবিদ্যালয়ের অধ্যক্ষ হিসাবে নিযুক্ত রয়েছেন। ২০২২ সালের তথ্য অনুযায়ী প্রশাসনিক বোর্ডে ১১ জন সদস্য রয়েছেন। কলেজ কাউন্সিল হল মহাবিদ্যালয়ের একাডেমিক বিষয়ের সর্বোচ্চ কর্তৃপক্ষ। এটি অধ্যক্ষকে শিক্ষা, শৃঙ্খলামূলক ও ইনস্টিটিউটের বিভিন্ন প্রশাসনিক বিষয়ে সহায়তা করে। কাউন্সিলের সদস্যরা অধ্যক্ষকে ঊর্ধ্বতন কর্তৃপক্ষের সাথে যোগাযোগ করতে ও বিভিন্ন একাডেমিক বিভাগের কার্যকারিতা সমন্বয় করতে সহায়তা করেন। প্রতিবছর ন্যাশনাল টেস্টিং এজেন্সি পরিচালিত ন্যাশনাল এলিজিবিলিটি কাম এন্ট্রেন্স টেস্টে উত্তীর্ণ শিক্ষার্থীরা কোচবিহার মেডিক্যাল কলেজ ও হাসপাতালে ভর্তির আবেদনের সুযোগ লাভ করে। মহাবিদ্যালয়ের মোট আসনের (১০০টি) মধ্যে ৮৫ শতাংশ আসনে রাজ্যের স্থানীয় শিক্ষার্থী ও ১৫ শতাংশ আসনে সর্বভারতীয় শিক্ষার্থীদের ভর্তি করা হয়। এছাড়াও, এটি প্রতিবছর বিভিন্ন প্যারামেডিক্যাল কোর্সে শিক্ষার্থী ভর্তি করে। কেন্দ্রীয় গ্রন্থাগারটি ২৫,০০০ বর্গফুট এলাকা জুড়ে দুটি তলা বিশিষ্ট। এটিতে চিকিৎসা বিভাগীয় বই, জার্নাল ও মুদ্রিত বই, ই-বুক এবং ব্যাক ভলিউম থেকে শুরু করে অন্যান্য সম্পদের বিশেষ সংগ্রহ রয়েছে। কেন্দ্রীয় গ্রন্থাগারটি লাইব্রেরি অটোমেশনের জন্য ইন হাউস ডেভেলপমেন্ট লাইব্রেরি ম্যানেজমেন্ট সফ্টওয়্যার ব্যবহার করে এবং স্ব-ইস্যু ও রিটার্ন কিয়স্ক, ডব্লিউইবি-ওপিএসি (অনলাইন পাবলিক অ্যাক্সেস ক্যাটালগ) ও অনলাইন পুনর্নবীকরণ সুবিধা সহ আরএফআইডি প্রযুক্তি প্রয়োগ করে। গ্রন্থাগারে প্রায় ১.৫ হাজারের বেশি বই ও ১০০ টির বেশি জার্নাল রয়েছে। "List of Colleges, National Medical Commission"। ১৮ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০২২।  "Administration"। সংগ্রহের তারিখ ৭ জানুয়ারি ২০২২।  [কাউন্সিল "College Council"] |ইউআরএল= এর মান পরীক্ষা করুন (সাহায্য)। সংগ্রহের তারিখ ৭ জানুয়ারি ২০২২।  "Our Library Facility"। সংগ্রহের তারিখ ৭ জানুয়ারি ২০২২।
আত-তিবয়ান ফি আকছামিল কুরআন

আত-তিবয়ান ফী আকছামিল কুরআন গ্রন্থটি তাফসির শাস্ত্রের একটি গ্রন্থ। এটি ইবনে জাওজি ( ৬৯১-৭৫১ হিজরি মোতাবেক ১২৯২-১৩৪৯ খৃ) রচনা করেন। গ্রন্থটিতে সব বিষয় সুন্দর ও স্পষ্ট ও পরোক্ষভাবে অধ্যায় অধ্যায় করে কুরআনের শুরু থেকে আয়াত এবং আয়াতের ব্যাখ্যা নির্দেশ করে যা ছোট সূরাগুলো শপথের সাথে শুরু হয় তার শেষ পর্যন্ত। শপথকারীর সাথে সূরায় শপথের সম্পর্ক এবং শপথের উত্তর এবং শপথের সম্পর্ক ব্যাখ্যা করে। সূরায় এর অর্থ প্রকাশ করে। এই বইয়ের লেখক উল্লিখিত আয়াতগুলিতে ব্যাখ্যা এবং ভাষাবিদদের পার্থক্য অন্তর্ভুক্ত করেছেন। অন্যদের তুলনায় কিছু দিককে প্রাধান্য দিয়েছেন। তিনি কিছু আয়াতের অর্থ উল্লেখ করেছেন। আল্লাহর অলৌকিকতা তুলে ধরেছেন। موقع ابن القيم : التبيان في أقسام القرآن ওয়েব্যাক মেশিনে আর্কাইভকৃত ২০১৫-০৯-২৪ তারিখে
শিবগঞ্জ উপজেলা স্টেডিয়াম

শিবগঞ্জ উপজেলা স্টেডিয়াম বাংলাদেশের একটি উপজেলা পর্যায়ের স্টেডিয়াম। এটি বাংলাদেশের চাঁপাইনবাবগঞ্জ জেলার শিবগঞ্জ উপজেলায় পৌরসভা হতে দক্ষিণ অভিমুখী শিবগঞ্জ-রসুলপুর সড়কের বামপাশে অবস্থিত। এটি ঐ জেলার তৃতীয় স্টেডিয়াম। বাংলাদেশের বেশিরভাগ স্টেডিয়ামের মতই এটিও জাতীয় ক্রীড়া পরিষদের নিয়ন্ত্রণাধীন ক্রীড়া স্থাপনা ও উপজেলা ক্রীড়া সংস্থার তত্ত্বাবধানে রয়েছে। জাতীয় ক্রীড়া পরিষদ বিশেষ প্রকল্পের মাধ্যমে বাংলাদেশের ১১টি উপজেলায় পূর্ণাঙ্গ স্টেডিয়াম নির্মাণের উদ্যোগ নেয়। এটি সেগুলির মধ্যে একটি। ১৯৯৪ সালে স্টেডিয়ামটি নির্মাণের জন্য ভূমি অধিগ্রহণ ও নির্মাণ শুরু হয়। ১৯৯৪ হতে ২০০৫ পর্যন্ত ধাপে ধাপে ২ কোটি ৩ লাখ ৫ হাজার টাকা ব্যয়ে স্টেডিয়ামটির বিভিন্ন অংশের নির্মাণকার্য চলে; তবে শিবগঞ্জ স্টেডিয়ামটি একটি অসম্পূর্ণ ক্রীড়া স্থাপনা। ডিম্বাকৃতির মাঠের চারপাশে দর্শকদের বসার গ্যালারী বানানোর জন্য পরিকল্পিত, তবে স্টেডিয়ামের শুধুমাত্র উত্তর পাশে চারটি প্রবেশদ্বার সহ গ্যালারী রয়েছে। স্টেডিয়ামটির নির্মাণ অর্ধসমাপ্ত অবস্থায় থাকলেও এখানে উপজেলা পর্যায়ের বিভিন্ন ক্রীড়ানুষ্ঠান আয়োজিত হয়। স্টেডিয়ামটিতে বিভিন্ন বয়স ভিত্তিক ফুটবল, ক্রিকেট ঘোড়া দৌড় খেলার আয়োজন হয়ে থাকে। খেলাধুলা ছাড়াও স্টেডিয়ামটিতে নিয়মিত বাংলাদেশের রাষ্ট্রীয় অনুষ্ঠান যেমন স্বাধীনতা দিবস ও বিজয় দিবসে কুচকাওয়াজ, শরীরচর্চা প্রদর্শনী আয়োজন হয়ে করা হয়। এছাড়া এটি জনসমাবেশের জন্য ব্যবহৃত হয়। চাঁপাইনবাবগঞ্জ জেলা স্টেডিয়াম ডাঃ আ.আ.ম. মেসবাহুল হক বাচ্চু স্টেডিয়াম "অবকাঠামো | অন্যান্য সকল"। জাতীয় ক্রীড়া পরিষদ। ২০২০-০২-০২ তারিখে মূল থেকে আর্কাইভ করা। সংগ্রহের তারিখ ২০১৯-০৮-০৪।  বাংলাদেশ জাতীয় তথ্য বাতায়ন, চাঁপাইনবাবগঞ্জ জেলা। "চাঁপাইনবাবগঞ্জ জেলার খেলাধুলা ও বিনোদন সংক্রান্ত তথ্য"। www.chapainawabganj.gov.bd। ২০২১-১২-২৭ তারিখে মূল থেকে আর্কাইভ করা। সংগ্রহের তারিখ ২০২২-০১-০৭।  "জাতীয় ক্রীড়া পরিষদের নিয়ন্ত্রণাধীন ক্রীড়া স্থাপনা" (পিডিএফ)। যুব ও ক্রীড়া মন্ত্রণালয় (বাংলাদেশ)। ৭ জানুয়ারি ২০২২ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২২-০১-০৭।  ইসলাম, রফিকুল (২০২৪-০২-০৫)। "শেখ রাসেল মিনি স্টেডিয়াম প্রকল্প হাজার হাজার কোটি টাকার স্থাপনা রক্ষণাবেক্ষণে নেই কোনো বরাদ্দ"। জাগো নিউজ। ২০২৪-০২-১৩ তারিখে মূল থেকে আর্কাইভ করা। সংগ্রহের তারিখ ২০২৪-০৯-০৩।  "Upazila Stadium | National Sports Council l Ministry of Youth and Sports"। web.archive.org। ২০১৫-০১-০২। Archived from the original on ২০১৫-০১-০২। সংগ্রহের তারিখ ২০১৯-০৭-১০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "শিবগঞ্জে অনুর্ধ্ব ১৭ ফুটবল টুর্নামেন্টের ফাইনাল অনুষ্ঠিত"। কালের কণ্ঠ। ২০১৮-০৯-১৪। ২০১৮-০৯-১৪ তারিখে মূল থেকে আর্কাইভ করা। সংগ্রহের তারিখ ২০২২-০১-০৭।  "শিবগঞ্জে বঙ্গবন্ধু ক্রিকেট টুর্নামেন্ট উদ্বোধন করলেন সাবেক অধিনায়ক আকরাম খান"। দৈনিক ইনকিলাব। ২০১৭-০২-২৫। ২০২২-০১-০৭ তারিখে মূল থেকে আর্কাইভ করা। সংগ্রহের তারিখ ২০২২-০১-০৭।  "শিবগঞ্জে ঘোড়া দৌড় প্রতিযোগিতা"। কালের কণ্ঠ। ২০১৯-০১-২৯। ২০১৯-০৯-০৪ তারিখে মূল থেকে আর্কাইভ করা। সংগ্রহের তারিখ ২০২২-০১-০৭।  "শিবগঞ্জে যথাযোগ্য মর্যাদায় মহান স্বাধীনতা দিবস পালিত"। কালের কণ্ঠ। ২০১৮-০৩-২৬। ২০২২-০১-০৭ তারিখে মূল থেকে আর্কাইভ করা। সংগ্রহের তারিখ ২০২২-০১-০৭।  "ইউএনওর জানাজায় হাজারো মানুষের ঢল"। দৈনিক ইত্তেফাক। ২০১৮-০৭-০১। ২০১৯-০৯-০৪ তারিখে মূল থেকে আর্কাইভ করা। সংগ্রহের তারিখ ২০২২-০১-০৭।  শিবগঞ্জ উপজেলায় খেলাধুলা ও বিনোদন ওয়েব্যাক মেশিনে আর্কাইভকৃত ৭ জানুয়ারি ২০২২ তারিখে প্রবেশদ্বার:  বাংলাদেশ
শহীদ তরিক উল্ল্যাহ বীর বিক্রম স্টেডিয়াম

শহীদ তরিক উল্ল্যাহ বীর বিক্রম স্টেডিয়াম বাংলাদেশের একটি উপজেলা পর্যায়ের স্টেডিয়াম। এটি নোয়াখালী জেলার সেনবাগ উপজেলায় নোয়াখালী-ফেনী মহাসড়কের পাশে ছমিরমুন্সিরহাট পাড়ার আগে কাবিলপুর ইউনিয়নের আজিজপুর গ্রামে অবস্থিত। ক্রীড়া স্থাপনাটি নোয়াখালী জেলার তৃতীয় স্টেডিয়াম। এটি বাংলাদেশের স্বাধীনতা যুদ্ধের বীর মুক্তিযোদ্ধা তরিকউল্লাহ'র নামে নামকরণ করা হয়েছে। সেনবাগ উপজেলা স্টেডিয়াম নামেও পরিচিত, ক্রীড়াস্থলটি বাংলাদেশের বেশিরভাগ স্টেডিয়ামের মতই এটিও জাতীয় ক্রীড়া পরিষদের নিয়ন্ত্রণাধীন ক্রীড়া স্থাপনা ও উপজেলা ক্রীড়া সংস্থার তত্ত্বাবধানে রয়েছে। জাতীয় ক্রীড়া পরিষদ বিশেষ প্রকল্পের মাধ্যমে বাংলাদেশের ১১টি উপজেলায় পূর্ণাঙ্গ স্টেডিয়াম নির্মাণের উদ্যোগ নেয়। এটি সেগুলির মধ্যে একটি। ২০০৩ সালে স্টেডিয়ামটি নির্মাণের জন্য ভূমি অধিগ্রহণ ও নির্মাণ শুরু হয়। ২০০৩ হতে ২০০৬ পর্যন্ত ধাপে ধাপে ৫ কোটি ৭৯ লাখ ১৩ হাজার টাকা ব্যয়ে স্টেডিয়ামটির বিভিন্ন অংশের নির্মাণকার্য চলে; ২০০৭ সালে এটির উদ্বোধন করা হয়। তবে স্টেডিয়ামটি একটি অসম্পূর্ণ ক্রীড়া স্থাপনা। স্টেডিয়ামটির আয়োতন ১০.৩০ একর। নির্ধারিত সীমা ও মাঠ থাকলেও এটি একটি অসম্পূর্ণ ক্রীড়া স্থাপনা। স্টেডিয়ামের মূল মাঠের চারদিকে গ্যালারী নেই, প্রবেশ পথের সাথে কিছু অংশে দুটি গ্যালারী আছে। এর ধারণক্ষমতা ৫,০০০। অসম্পূর্ণ হলেও স্টেডিয়ামটিতে বিদ্যালয় ভিত্তিক আঞ্চলিক এবং উপজেলা ফুটবল লিগের খেলা হয়ে থাকে। ২০০৮ সালে চেয়ারম্যান গোল্ডকাপ ও ২০১২ বঙ্গবন্ধু ফুটবল টুর্নামেন্ট -এ স্টেডিয়ামে আয়োজিত উল্লেখযোগ্য প্রতিযোগিতা। শহীদ ভুলু স্টেডিয়াম বেগমগঞ্জ উপজেলা স্টেডিয়াম "অবকাঠামো | অন্যান্য সকল"। জাতীয় ক্রীড়া পরিষদ। ২০২০-০২-০২ তারিখে মূল থেকে আর্কাইভ করা। সংগ্রহের তারিখ ২০১৯-০৮-০৪।  বাংলাদেশ জাতীয় তথ্য বাতায়ন, নোয়াখালী জেলা। "নোয়াখালী জেলার খেলাধুলা ও বিনোদন সংক্রান্ত তথ্য"। www.noakhali.gov.bd। ২০২২-০১-০৭ তারিখে মূল থেকে আর্কাইভ করা। সংগ্রহের তারিখ ২০২২-০১-০৭।  রিয়াদ, মো. মিজানুর রহমান (২০২২-০২-১৬)। "স্টেডিয়ামে 'ঘাসের জঙ্গল'"। আজকের পত্রিকা। ২০২২-০২-১৬ তারিখে মূল থেকে আর্কাইভ করা। সংগ্রহের তারিখ ২০২৩-০২-২০।  "জাতীয় ক্রীড়া পরিষদের নিয়ন্ত্রণাধীন ক্রীড়া স্থাপনা" (পিডিএফ)। যুব ও ক্রীড়া মন্ত্রণালয় (বাংলাদেশ)। ৭ জানুয়ারি ২০২২ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২২-০১-০৭।  বাংলাদেশ জাতীয় তথ্য বাতায়ন, সেনবাগ উপজেলা। "সেনবাগ উপজেলার খেলাধুলা ও বিনোদন"। www.senbug.noakhali.gov.bd। ২০২২-০১-০৭ তারিখে মূল থেকে আর্কাইভ করা। সংগ্রহের তারিখ ২০২২-০১-০৭।  ইসলাম, রফিকুল (২০২৪-০২-০৫)। "শেখ রাসেল মিনি স্টেডিয়াম প্রকল্প হাজার হাজার কোটি টাকার স্থাপনা রক্ষণাবেক্ষণে নেই কোনো বরাদ্দ"। জাগো নিউজ। ২০২৪-০২-১৩ তারিখে মূল থেকে আর্কাইভ করা। সংগ্রহের তারিখ ২০২৪-০৯-০৩।  "Upazila Stadium | National Sports Council l Ministry of Youth and Sports"। web.archive.org। ২০১৫-০১-০২। Archived from the original on ২০১৫-০১-০২। সংগ্রহের তারিখ ২০১৯-০৭-১০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) ইসলাম, রাহেনুর (২০২৩-০২-২০)। "সাপের ভয়ে কেউ ঢোকে না স্টেডিয়ামে"। কালের কন্ঠ। ২০২৩-০২-২০ তারিখে মূল থেকে আর্কাইভ করা। সংগ্রহের তারিখ ২০২৩-০২-২০।  সেনবাগ উপজেলায় খেলাধুলা ও বিনোদন প্রবেশদ্বার:  বাংলাদেশ
বেগমগঞ্জ উপজেলা স্টেডিয়াম

বেগমগঞ্জ উপজেলা স্টেডিয়াম ২০০৬ সালে সক্রীয় হওয়া বাংলাদেশের একটি উপজেলা পর্যায়ের স্টেডিয়াম। এটি নোয়াখালী জেলার বেগমগঞ্জ উপজেলার গনিপুরে অবস্থিত। ক্রীড়া স্থাপনাটি ঐ জেলার উপজেলা পর্যায়ের স্টেডিয়াম দুইটির অন্যতম। বাংলাদেশের বেশিরভাগ স্টেডিয়ামের মতই এটিও জাতীয় ক্রীড়া পরিষদের নিয়ন্ত্রণাধীন ক্রীড়া স্থাপনা ও উপজেলা ক্রীড়া সংস্থার তত্ত্বাবধানে রয়েছে। স্টেডিয়ামটি বিভিন্ন আঞ্চলিক ক্রীড়া প্রতিযোগিতার জন্য ব্যবহার হয়। জাতীয় ক্রীড়া পরিষদ বিশেষ প্রকল্পের মাধ্যমে বাংলাদেশের ১১টি উপজেলায় পূর্ণাঙ্গ স্টেডিয়াম নির্মাণের উদ্যোগ নেয়। এটি সেগুলির মধ্যে একটি। ১৯৯৪ সালে স্টেডিয়ামটি নির্মাণের জন্য ভূমি অধিগ্রহণ ও নির্মাণ শুরু হয়। ১৯৯৪ হতে ২০০৫ পর্যন্ত ধাপে ধাপে ৩ কোটি ৯৬ লাখ ৮১ হাজার টাকা ব্যয়ে স্টেডিয়ামটির বিভিন্ন অংশের নির্মাণকার্য চলে; তবে স্টেডিয়ামটির নির্ধারিত সীমা ও মাঠ থাকলেও এটি একটি অসম্পূর্ণ ক্রীড়া স্থাপনা। স্টেডিয়ামের মূল মাঠের চারদিকে গ্যালারী নেই, প্রবেশ পথের সাথে একটি খেলোয়াড়দের স্নানাগার, বিশ্রামকক্ষ সম্বলিত ভবন ও ভবনের দুপাশে একটি করে গ্যালারী আছে। নির্মাণ অসম্পূর্ণ হলেও স্টেডিয়ামটি বয়স ভিত্তিক আঞ্চলিক ক্রিকেট, ও ফুটবল খেলার আয়োজন হয়ে থাকে। শহীদ ভুলু স্টেডিয়াম শহীদ তরিক উল্ল্যাহ বীর বিক্রম স্টেডিয়াম "বেগমগঞ্জ স্টেডিয়াম এখন গো-চারণ ভূমি, জীর্ণ ভবন"। দৈনিক সংবাদ। ২০২১-১০-১৭। ২০২২-০১-০৮ তারিখে মূল থেকে আর্কাইভ করা। সংগ্রহের তারিখ ২০২২-০১-০৮।  বাংলাদেশ জাতীয় তথ্য বাতায়ন, নোয়াখালী জেলা। "নোয়াখালী জেলার খেলাধুলা ও বিনোদন সংক্রান্ত তথ্য"। www.noakhali.gov.bd। ২০২২-০১-০৭ তারিখে মূল থেকে আর্কাইভ করা। সংগ্রহের তারিখ ২০২২-০১-০৭।  "জাতীয় ক্রীড়া পরিষদের নিয়ন্ত্রণাধীন ক্রীড়া স্থাপনা" (পিডিএফ)। যুব ও ক্রীড়া মন্ত্রণালয় (বাংলাদেশ)। ৭ জানুয়ারি ২০২২ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২২-০১-০৭।  ইসলাম, রফিকুল (২০২৪-০২-০৫)। "শেখ রাসেল মিনি স্টেডিয়াম প্রকল্প হাজার হাজার কোটি টাকার স্থাপনা রক্ষণাবেক্ষণে নেই কোনো বরাদ্দ"। জাগো নিউজ। ২০২৪-০২-১৩ তারিখে মূল থেকে আর্কাইভ করা। সংগ্রহের তারিখ ২০২৪-০৯-০৩।  "Upazila Stadium | National Sports Council l Ministry of Youth and Sports"। web.archive.org। ২০১৫-০১-০২। Archived from the original on ২০১৫-০১-০২। সংগ্রহের তারিখ ২০১৯-০৭-১০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "শেষ ম্যাচে ১০ উইকেটে হারলো রাঙামাটি"। pahar24.com। ২০২২-০১-০৬। ২০২২-০১-০৮ তারিখে মূল থেকে আর্কাইভ করা। সংগ্রহের তারিখ ২০২২-০১-০৮।  "অনূর্ধ্ব-১৪ ক্রিকেটে বি-বাড়িয়াকে হারিয়েছে চট্টগ্রাম জেলা দল"। দৈনিক আজাদী। ২০২২-০১-০৬। ২০২২-০১-০৬ তারিখে মূল থেকে আর্কাইভ করা। সংগ্রহের তারিখ ২০২২-০১-০৮।  "বেগমগঞ্জে বঙ্গবন্ধু গোল্ডকাপ ফুটবল টুর্নামেন্ট উদ্বোধন | অন্যান্য"। দৈনিক ইত্তেফাক। ২০১৮-০৯-১০। ২০২২-০১-০৮ তারিখে মূল থেকে আর্কাইভ করা। সংগ্রহের তারিখ ২০২২-০১-০৮।  বেগমগঞ্জ উপজেলায় খেলাধুলা ও বিনোদন প্রবেশদ্বার:  বাংলাদেশ
মুজিব পরদেশী

মুজিব পরদেশী বাংলাদেশি একজন জনপ্রিয় কণ্ঠশিল্পী। তিনি লোকগীতি ধারার শিল্পী হিসেবেই বিশেষ পরিচিত। তাঁর প্রকৃত নাম মুজিবুর রহমান মোল্লা। তাঁর পিতার নাম ইউসুফ আলী মোল্লা। তিনি পাকিস্তানের করাচিতে ব্যবসা করতেন। মুজিব পরদেশী করাচীতে জন্মগ্রহণ করেন। ৬ বোন,৩ ভাইয়ের মধ্যে তিনি সবার বড়। ১৯৬৫ সালে ১১ বছর বয়সে ঢাকায় চলে আসেন। ঢাকা বিশ্ববিদ্যালয় থেকে তিনি মাস্টার্স ডিগ্রী লাভ করেন। করাচীতে ওস্তাদ আশিক আলীর কাছে তবলা শেখা শুরু করেন। শৈশবেই শাস্ত্রীয় সঙ্গীতে তালিম নিয়েছেন ওস্তাদ গোলাম হায়দার আলী খান, ওস্তাদ ফজলুল হক, ওস্তাদ আমানুল্লাহ'র নিকট। তবলা শিখেছেন ওস্তাদ মনির হোসেন খান ও ওস্তাদ সাজ্জাদ হোসেন খানের কাছে। তিনি দীর্ঘদিন গান করছেন লোকগীতির কিংবদন্তি আবদুল আলীমের সাথে। তিনি গণমানুষের জন্য গান করেছেন। তিনি স্বাধীন বাংলা বেতারকেন্দ্রের শিল্পী ছিলেন মুজিব পরদেশী জনপ্রিয় গানগুলোর মধ্যে অন্যতম হল: কলমে নাই কালি, আমি বন্দী কারাগারে, তোমায় আমি হলেম অচেনা, আমার সাদা দিলে কাদা লাগাই গেলি রে বন্ধুয়া, আমি যার লাগি হইলাম অনুরাগী গো প্রাণসজনী, আমার জনম গেলো কাঁদিতে, আমারে নি পড়ে তোমার মনে? আমার সোনা বন্ধু রে "'নতুন স্টাইল'–এর গান করলেন মুজিব পরদেশী"। প্রথম আলো। ২০১৯-১০-১৫ তারিখে মূল থেকে আর্কাইভ করা। সংগ্রহের তারিখ ২০১৯-১০-১৫।  "কারাগার থেকে গানে ফিরলেন মুজিব পরদেশী — bdlive24"। ৭ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০১৬।  Pratidin, Bangladesh। "আমার পকেট খালি ছিল : মুজিব পরদেশী | বাংলাদেশ প্রতিদিন"। Bangladesh Pratidin। সংগ্রহের তারিখ ২০১৮-০২-২৭।  BanglaNews24.com। "দুই যুগ পর নতুন গানে মুজিব পরদেশী"। banglanews24.com (ইংরেজি ভাষায়)। সংগ্রহের তারিখ ২০১৮-০২-২৭।  "আবার সেই মুজিব পরদেশী"। প্রথম আলো। সংগ্রহের তারিখ ২০১৮-১১-০৬।
নিউজিল্যান্ড জাতীয় ফুটবল দল

নিউজিল্যান্ড জাতীয় ফুটবল দল (মাওরি: He papa whutupaoro a-motu o Aotearoa, ইংরেজি: New Zealand national football team) হচ্ছে আন্তর্জাতিক ফুটবলে নিউজিল্যান্ডের প্রতিনিধিত্বকারী পুরুষদের জাতীয় দল, যার সকল কার্যক্রম নিউজিল্যান্ডের ফুটবলের সর্বোচ্চ নিয়ন্ত্রক সংস্থা নিউজিল্যান্ড ফুটবল দ্বারা নিয়ন্ত্রিত হয়। এই দলটি ১৯৪৮ সাল হতে ফুটবলের সর্বোচ্চ সংস্থা ফিফার এবং ১৯৬৬ সাল হতে তাদের আঞ্চলিক সংস্থা ওশেনিয়া ফুটবল কনফেডারেশনের সদস্য হিসেবে রয়েছে। ১৯২২ সালের ১৭ই জুন তারিখে, নিউজিল্যান্ড প্রথমবারের মতো আন্তর্জাতিক খেলায় অংশগ্রহণ করেছে; নিউজিল্যান্ডের ডুনেডিনে অনুষ্ঠিত উক্ত ম্যাচে নিউজিল্যান্ড অস্ট্রেলিয়াকে ৩–১ গোলের ব্যবধানে পরাজিত করেছে। অল ওয়াইটস নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় নিউজিল্যান্ডের রাজধানী অকল্যান্ডে অবস্থিত। বর্তমানে এই দলের ম্যানেজারের দায়িত্ব পালন করছেন ড্যানি হ্যা এবং অধিনায়কের দায়িত্ব পালন করছেন স্পোর্টিং ক্যানসাস সিটির রক্ষণভাগের খেলোয়াড় উইনস্টন রিড। নিউজিল্যান্ড এপর্যন্ত ২ বার ফিফা বিশ্বকাপে অংশগ্রহণ করেছে, যার মধ্যে প্রত্যেক আসরে তারা গ্রুপ পর্বে অংশগ্রহণ করেছে। অন্যদিকে, ওএফসি নেশন্স কাপে নিউজিল্যান্ড অন্যতম সফল দল, যেখানে তারা ৫টি (১৯৭৩, ১৯৯৮, ২০০২, ২০০৮ এবং ২০১৬) শিরোপা জয়লাভ করেছে। এছাড়াও, নিউজিল্যান্ড ৪ বার ফিফা কনফেডারেশন্স কাপে অংশগ্রহণ করেছে। ইভান ভিসেলিচ, সিমন এলিয়ট, ভন কোভেনি, ক্রিস্টোফার গ্রান্ট উড এবং শেন স্মেল্টজের মতো খেলোয়াড়গণ নিউজিল্যান্ডের জার্সি গায়ে মাঠ কাঁপিয়েছেন। ফিফা বিশ্ব র‌্যাঙ্কিংয়ে, ২০০২ সালের আগস্ট মাসে প্রকাশিত র‌্যাঙ্কিংয়ে নিউজিল্যান্ড তাদের ইতিহাসে সর্বোচ্চ অবস্থান (৪৭তম) অর্জন করে এবং ২০১৬ সালের এপ্রিল মাসে প্রকাশিত র‌্যাঙ্কিংয়ে তারা ১৬১তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে নিউজিল্যান্ডের সর্বোচ্চ অবস্থান হচ্ছে ৩৯তম (যা তারা ১৯৮৩ সালে অর্জন করেছিল) এবং সর্বনিম্ন অবস্থান হচ্ছে ১০০। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: ফিফা বিশ্ব র‌্যাঙ্কিং বিশ্ব ফুটবল এলো রেটিং "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "New Zealand matches, ratings and points exchanged"। www.eloratings.net। উদ্ধৃতি টেমপ্লেট ইংরেজি প্যারামিটার ব্যবহার করেছে (link) দাপ্তরিক ওয়েবসাইট (ইংরেজি) ফিফা-এ নিউজিল্যান্ড জাতীয় ফুটবল দল ওয়েব্যাক মেশিনে আর্কাইভকৃত ১২ জানুয়ারি ২০১৯ তারিখে (ইংরেজি) ওএফসি-এ নিউজিল্যান্ড জাতীয় ফুটবল দল (ইংরেজি)